**Referat fra**

**møde i**

**Beredskabskommissionen**

Mødetidspunkt: 24. maj 2024, kl. 09:00

Mødeafholdelse Toftebæksvej 12, 1. sal, mødelokale C

Mødet hævet kl. 9:40

Tilstede: Sofia Osmani, Trine Græse, Michael Fenger, Thomas Gyldal Petersen,

Kim Christensen og Jesper Hermod (observatør)

Afbud: Jesper Würtzen og Uffe Stormly

Indholdsfortegnelse

Beredskabskommissionen

24. maj 2024, kl. 09:00

[1. (åben) Status siden sidst 3](#_Toc167697142)

[2. (åben) Godkendelse af årsregnskab 2023 4](#_Toc167697143)

[3. (åben) Ny vagtstruktur for indsatsledere, herunder finansieringsbehov på 1,7 mio. kr. årligt fra 2025 5](#_Toc167697144)

[4. (åben) Aftale med Frederiksborg Brand & Redning 6](#_Toc167697145)

[5. (åben) tilbageførsel af serviceopgaver til kommunerne fra 2025 8](#_Toc167697146)

[6. (åben) Godkendelse af budget 2025, herunder takstblad 2025 samt investeringsoversigt 2025-2028 10](#_Toc167697147)

[7. (åben) Meddelelser fra formanden 11](#_Toc167697148)

[8. (åben) Eventuelt 12](#_Toc167697149)

[9. (lukket) Status på brandstation i Lyngby 13](#_Toc167697150)

|  |
| --- |
| 1. (åben) Status siden sidst |
|  |
| **Resume** |
| Der gives en orientering om status siden sidst. |
|  |
| **Baggrund** |
| Beredskabsdirektøren giver en orientering om den aktuelle status for Beredskab Øst. * Den sikkerhedspolitiske situation er genstand for en del drøftelser og igangværende analyser. Flere borgere henvender sig med ønske om anvisninger eller gode råd til at være kriseparat. Beredskab Øst henviser til de nationale trusselsvurderinger. Det er forventningen, at et nationalt beredskabsforlig gennemføres inden sommerferien. Forsvarsministeren er tydelig omkring, at det vedrører det statslige område, herunder Beredskabsstyrelsen, mens kommunerne – og dermed også de kommunale beredskabers økonomi – håndteres i kommuneforhandlingerne. Der har været afviklet høring herom på Christiansborg den 15. maj 2024. Konklusionen her er: De kommunale beredskabers budskaber, og støttet af KL, er:

- Det kommunale beredskab er dimensioneret til hverdagshændelser, og ikke til større komplekse samfundstrusler. Den generelle samfundsudvikling, herunder bygge- og energiformer, en mulig opgave med civilbeskyttelse samt fortsatte udfordringer med rekruttering af deltidsansatte brandfolk, udfordrer allerede beredskaberne.* Beredskab Øst anvender et strategisk koncept for vandforsyning til brandslukning, som er beskrevet i den risikobaserede dimensionering. Foruden vandtankvogne med vand på hjul, så er der mulighed for at ansuge fra naturlige vandforekomster eller pumpe vandet over længere afstande fra strategiske brandhaner. Som følge af erfaringerne ved en række større brande, senest ved Børsen og i Københavns Nordvestkvarter, så erstattes en ca. 20 år gammel slangetender med en mere fleksibel pickup, som har forskellige indsatsmuligheder, og der anskaffes yderligere ansugningspumper.
* Årsberetning for Beredskab Øst 2023 er udarbejdet, hvori det bl.a. fremgår, at antallet af udrykninger i 2023 er lidt højere end de foregående år, mens responstiderne og aktivitetsniveau på det brandforebyggende område med brandsyn mv. følger tidligere år. Årsrapporten er udsendt.
 |
|  |
| **Indstilling** |
| Beredskab Øst indstiller til Beredskabskommissionen:At orienteringen tages til efterretning. **Beslutninger**Beredskabskommissionen tog orienteringen til efterretning  |
|  |

|  |
| --- |
| 2. (åben) Godkendelse af årsregnskab 2023 |
|  |
| **Resume** |
| Det indstilles, at Beredskabskommissionen godkender Beredskab Østs årsregnskab for 2023. |
|  |
| **Baggrund** |
| Årsregnskabet for 2023 viser, at bruttoudgifterne for Beredskab Øst udgør 101,84 mio. kr., mens indtægter udgør 101,36 mio. kr. Årets resultat for Beredskab Øst i 2023 viser et merforbrug på 0,48 mio. kr. Det skyldes hovedsageligt de fortsat høje priser på materiel og forbrugsvarer i 2023, samt en merudgift til reparation og nedlæggelse af brandhaner allersidst på året, som samlet set har resulteret i et merforbrug på 0,48 mio. kr., der foreslås dækket af egenkapitalen. Revisionsfirmaet PwC har foretaget revision af årsregnskabet, og revisionsprotokollat uden forbehold er vedlagt som bilag. Det godkendte årsregnskab sendes efterfølgende til ejerkommunerne og tilsynsmyndigheden.  |
|  |
| **Indstilling** |
| Beredskab Øst indstiller til Beredskabskommissionen:At årsregnskabet godkendes, og revisionserklæringen tages til efterretning. |
|  |
| **Beslutninger** |
| Vedtaget |
|  |
| **Bilag** |
| 20240501 Årsregnskab 2023, Beredskab Øst20240501 Den uafhængige revisors revisionspåtegning 20240502 Revisionsprotokollat for årsregnskab 2023, Beredskab Øst20240502 Ledelsens regnskabserklæring 2023, Beredskab Øst |

|  |
| --- |
| 3. (åben) Ny vagtstruktur for indsatsledere, herunder finansieringsbehov på 1,7 mio. kr. årligt fra 2025 |
|  |
| **Resume** |
| Det indstilles til Beredskabskommissionen at tage en justeret vagtstruktur for indsatsledervagten til efterretning samt godkende en budgetforøgelse til finansiering heraf på i alt 1,7 mio. kr. årligt fra 1. januar 2025.  |
|  |
| **Baggrund** |
| Beredskab Øst har i dag 2 indsatsledere på rådighedsvagt, som er klar til omgående udrykning. De betjener det samlede dækningsområde i en omtrent ens belastning. Derudover er der en bagvagt til rådighed, som har en responstid på op til 30 min. Dette er beskrevet og godkendt sådan i den risikobaserede dimensionering for perioden 2022 til 2025. Alle indsatsledere modtager rådighedsbetaling herfor.Som følge af særligt et nyt arbejdstidsdirektiv, herunder betydning af arbejdstid i relation til rådighedsvagt i hjemmet, er der behov for at implementere en ny vagtstruktur. Denne struktur har været drøftet på et ekstraordinært MED-møde den 25. april 2024 samt på møde med de faglige organisationer den 30. april 2024. Der er enighed om en ny vagtform, der introduceres pr. 1. januar 2025, som skitseret nedenfor. Den nye vagtstruktur har fortsat 2 indsatsledere på vagt samt en bagvagt med 30 min. responstid, og den ændrer således ikke ved den risikobaserede dimensionering og det nuværende serviceniveau. Der ændres dog i den måde, hvorpå der rykkes ud, idet den ene indsatsleder vil være på døgnvagt centralt i området, og være den primære indsatsleder, mens en indsatsleder vil være på rådighedsvagt, og vil rykke ud ved flere samtidige hændelser, større hændelser eller behov for ledelsesstøtte. Den nuværende ordning aflønner de 3 indsatsledere med en rådighedsbetaling efter endt normal arbejdstid, mens den kommende model honorerer indsatslederen på døgnvagt med 20 timer, jf. gældende overenskomst, mens indsatsledere på rådighedsvagt fortsat honoreres med rådighedsbetaling. De samlede meromkostninger hertil er fra 1.1.2025 på 1,7 mio. kr. årligt.  |
|  |
| **Indstilling** |
| Beredskab Øst indstiller til Beredskabskommissionen:1. At tage den justerede vagtstruktur for indsatsledervagt til efterretning.
2. At godkende en budgetforøgelse fra 1.1.2025 på 1,7 mio. kr. årligt til Beredskab Øst.
 |
|  |
| **Beslutninger** |
| Beredskabskommission tog pkt. 1 til efterretning og vedtog pkt. nr. 2 vedr. budgetforøgelse |
|  |
|  |
|  |

|  |
| --- |
| 4. (åben) Aftale med Frederiksborg Brand & Redning |
|  |
| **Resume** |
| Det indstilles til Beredskabskommissionen at godkende en justeret samarbejdsaftale med Frederiksborg Brand & Redning for perioden 1. januar 2024 til 31. januar 2024 samt tage et forventet merforbrug i 2024, som følge af aftalens ændrede økonomiske forudsætninger, til efterretning  |
|  |
| **Baggrund** |
| Beredskabskommissionen vedtog på møde den 21. december 2016 en samarbejdsaftale mellem Frederiksborg Brand & Redning og Beredskab Øst for 2017. Aftalen blev efterfølgende forlænget til også at gælde for 2018, 2019, 2020, 2021, 2022, 1. kvartal 2023 samt senest 2.-4. kvartal 2023.Beredskabskommissionen er løbende orienteret om sagen, og der henvises i den forbindelse til den nærmere redegørelse i sag nr. 2 på beredskabskommissionsmødet den 10. januar 2023. Frederiksborg Brand & Redning har den 14. december 2023 rettet henvendelse mhp. en ny aftale fra 1. januar 2024. En ny aftale blev indgået den 23. januar 2024 med forbehold for politisk godkendelse. Et ønske om en aftale alene for 1. kvartal 2024 blev afvist med henvisning til den seneste drøftelse i Beredskabskommissionen, hvor man ikke så sig i stand til fremadrettet at indgå aftale med meget korte varsler og for meget korte perioder. Frederiksborg Brand & Redning ønskede aftalens indhold ændret, så det hidtidige område af Furesø Kommune, herunder Hareskov By og Jonstrup (i alt ca. 5500 indbyggere) fremover ikke var omfattet af aftalen, og derved betjenes af deltidsbrandstationen i Farum, mod tidligere af den døgnbemandede brandstation i Ballerup.I den forbindelse orienterede Beredskab Øst tilsynsmyndigheden Beredskabsstyrelsen, dels mhp. at afklare, om man var af samme opfattelse som Beredskab Øst idet, at den risikobaserede dimensionering for perioden 2022-2025 ikke skulle ændres, dels at Beredskab Øst gjorde noget juridisk forkert ved at indgå en aftale, som ikke var i overensstemmelse med beredskabslovgivningens bestemmelser om, at den nærmeste (hurtigste) relevante enhed skulle afsendes. Beredskabsstyrelsen havde i den forbindelse ikke bemærkninger overfor Beredskab Øst. Beredskabsstyrelsen har efterfølgende informeret Beredskab Øst om, at man har anmodet Frederiksborg Brand & Redning om en nærmere redegørelse i relation til de ændrede forudsætninger. Den nye aftale omfatter således alene områder i Egedal Kommune (tidligere Ledøje-Smørum Kommune), og aftalens økonomiske forudsætninger er tilsvarende justeret i overensstemmelse hermed, i alt 175 kr. pr. indbygger. Det er ca. 0,4 mio. kr. mindre end den hidtidige, og budgetterede aftale, hvilket har indvirkning for det allerede godkendte budget 2024. Beredskab Øst forventes derved at få et tilsvarende merforbrug i regnskab 2024.  |
|  |
| **Indstilling** |
| Beredskab Øst indstiller til Beredskabskommissionen:1. At godkende en ny aftale med Frederiksborg Brand & Redning for perioden 1. januar 2024 til 31. januar 2024.
2. At tage det forventede merforbrug i regnskab 2024, som følge af de ændrede økonomiske forudsætninger i aftalen, til efterretning.
 |
|  |
| **Beslutninger** |
| Beredskabskommissionen vedtog pkt. nr. 1 omkring ny aftale med Frederiksborg Brand & Redning og tog pkt. nr. 2 til efterretning. |
|  |
| **Bilag**20240123\_Aftale FBBR og BEROS, 2024 |
|  |

|  |
| --- |
| 5. (åben) tilbageførsel af serviceopgaver til kommunerne fra 2025 |
|  |
| **Resume** |
| Beredskab Øst indstiller til Beredskabskommissionen at godkende, at visse serviceopgaver tilbageføres fra Beredskab Øst til kommunerne pr. 1. januar 2025 samt, at tilbageførslen af serviceopgaverne ikke medfører behov for budgetforøgelse af den i sag nr. 4 omtalte ændrede økonomiske forudsætning.  |
|  |
| **Baggrund** |
| Ved etableringen af Beredskab Øst pr. 1.1.2016 overgik en række opgaver, som kommunerne tidligere havde haft abonnement på ved Falck til Beredskab Øst, herunder den tilhørende økonomiske forpligtigelse. En markedsafprøvning af disse ydelser var medvirkende til, at de pålagte besparelser med fastholdelse af uændret serviceniveau kunne realiseres.En del af disse serviceopgaver har været udført af underleverandører for Beredskab Øst, og har ikke nogen synergi eller opgavefællesskab med Beredskab Østs øvrige naturlige opgavesæt, og Beredskab Øst har alene virket som mellemled.Opgaverne omfatter: 1. Autohjælp på kommunale køretøjer.
2. Afhentning af døde dyr på kommunale veje (dog ikke Gentofte Kommune).
3. Afhentning af syge heste på institution i Ballerup Kommune.
4. Afdækning af knuste ruder ved indbrud/hærværk.

Det er vurderingen, at flere af serviceopgaverne har dobbeltdækning, men at ordningen, hvor Beredskab Øst håndterer udførelsen, er blevet en nem og kendt model for brugerne. F.eks. vil leasede køretøjer ofte have en mobilitetsaftale, som også omfatter autohjælp, men det har Beredskab Øst ikke mulighed for at afdække, når der rekvireres assistance. Endvidere er det vurderingen, at nogle af serviceopgaverne har et beslægtet opgavefelt med andre kommunale driftsopgaver. Beredskab Øst anvender i dag den samme underleverandør til opgaverne 1-3 (Viking Assistance), mens en anden (Polygon) anvendes til nr. 4. Leverandørerne har tilkendegivet, at aftaleforholdene kan fortsætte, nu direkte med kommunerne. De samlede omkostninger ift. håndtering af ovenstående serviceopgaver var i 2023 ca. 0,3 mio. kr. Initieret af den ændrede aftale med Frederiksborg Brand & Redning er der gennemført en analyse og vurdering af, om disse serviceopgaver kunne varetages af kommunerne fremover, herunder den økonomiske forpligtigelse, hvorved der ikke var behov for budgetforøgelse til Beredskab Øst. Det foreslås derfor, at ovenstående opgaver tilbageføres mhp. fremover at håndteres direkte af kommunerne.Beredskab Øst vil fortsat udføre de resterende serviceopgaver i overensstemmelse med det aftalte grundlag, som omfatter: 1. Eftersyn af brandslukningsmateriel på kommunale ejendomme.
2. Levering af forbindsstoffer og førstehjælpskasser til kommunale ejendomme.
3. Sikre fortsat drift ved akutte skader på kommunale bygninger mv. (f.eks. akut vandskade, væltede træer mv.).
 |
|  |
| **Indstilling** |
| Beredskab Øst indstiller til Beredskabskommissionen:1. At godkende, at kommunerne fremover selv varetager serviceopgaver som ovenfor beskrevet fra 1. januar 2025.
2. At godkende, at finansieringen af den i sag nr. 4 beskrevne mindre indtægt, som følge af en ny aftale med Frederiksborg Brand & Redning, håndteres ved tilbageførelsen af serviceopgaverne til kommunerne.
 |
|  |
| **Beslutninger** |
| Beredskabskommissionen vedtog pkt. nr. 1 vedr. tilbageførsel af serviceopgaver til kommunerne og vedtog pkt. nr. 2 vedr. finansiering. |
|  |
| **Bilag** |
| - |

|  |
| --- |
| 6. (åben) Godkendelse af budget 2025, herunder takstblad 2025 samt investeringsoversigt 2025-2028 |
|  |
| **Resume** |
| Det indstilles, at Beredskabskommissionen godkender forslag til budget 2025, herunder investeringsoversigt 2025-2028 og takstblad 2025. |
|  |
| **Baggrund** |
| Forslag til budget for 2025 er fremskrevet med KL’s pris- og lønskøn (marts 2024).Budgettet er tilpasset den i sag nr. 3 beskrevne budgetforøgelse på 1,7 mio. kr. årligt, som følge af ny vagtstruktur for indsatsledere.Budgettet justeres i juni/juli 2024 med KL’s aktuelle reguleringstakst for pris- og lønudvikling.Investeringsoversigten for 2025-2028 indeholder de forventede materielanskaffelser i perioden 2025-2028. Næste investering påtænkes i 2025, hvor ældre indsatslederkøretøjer skal udskiftes. Investeringsoversigten tilpasses løbende hvert år, så den opdateres med de fremtidige materielanskaffelser ud fra den stand og viden, der er om beredskabets køretøjer. Beredskab Østs takstblad for 2025 er reguleret, så det følger KL’s seneste reguleringstakster for pris- og lønudvikling. |
|  |
| **Indstilling** |
| Beredskab Øst indstiller til Beredskabskommissionen: |
| At forslag til budget 2025, herunder investeringsoversigt 2025-2028 og takstblad 2025, godkendes. |
| **Beslutninger** |
| Vedtaget |
|  |
| **Bilag** |
| 20240501 Budget 2025, Beredskab Øst20240501 Investeringsoversigt 2025-2028, Beredskab Øst20240501 Takstblad 2025, Beredskab Øst |

|  |
| --- |
| 7. (åben) Meddelelser fra formanden |
|  |
| **Resume** |
| Meddelelser fra formanden for Beredskabskommissionen. |
|  |
| **Baggrund** |
| Der gives bl.a. meddelelse om:* Åbent hus på Ballerup Brandstation, 25.maj 2024
* Åbent hus på Lyngby Brandstation, 15. juni 2024
* Åbent hus på Gentofte Brandstation, 17. august 2024
* Åbent hus på Gladsaxe Brandstation, 21. september 2024
 |
|  |
| **Indstilling** |
| Beredskab Øst indstiller til Beredskabskommissionen:At meddelelserne tages til efterretning. |
|  |
| **Beslutninger**Beredskabskommissionen tog orienteringen til efterretning |

|  |
| --- |
| 8. (åben) Eventuelt |
|  |
|  |